wickkiey/tamil-wikipedia-markdown huggingface dataset:
# அலுமினியம் பாசுபைடு


அலுமினியம் பாசுபைடு நீர் அல்லது அமிலங்களுடன் 1,000 °C (1,830 °F) வெப்பநிலையில் பாஸ்பீன்களை வெளியிடுகின்றன.  
: AlP + 3 H<sub>2</sub>O → Al(OH)<sub>3</sub> + PH<sub>3</sub>  
: AlP + 3 H<sup>+</sup> → Al<sup>3+</sup> + PH<sub>3</sub>  

## தயாரிப்பு
அலுமினியம் பாசுபைடானது அதன் தனிமங்களின் சேர்க்கையினால் தொகுக்கப்படுகிறது:  
: 4Al + P<sub>4</sub> → 4AlP  
நீருடன் வினைபுரிந்தால் நச்சுத்தன்மையுள்ள பாஸ்பீன் வாயு வெளியேறக்கூடிய வாய்ப்பு உள்ளதால்,ஈரப்பதமான சூழ்நிலைகளில் அலுமினியம் பாசுபைடை திறந்த நிலையில் வைப்பதைத் தவிர்க்கும் வகையில் முன்னெச்சரிக்கையும், கவனமும் செலுத்தப்பட வேண்டும்.  

## பயன்கள்
### தீங்குயிர்க்கொல்லி
AlP தானிய மணிகளைப் பாதுகாப்பதில் கொறிணி கொல்லி, பூச்சிக்கொல்லி, மற்றும் புகையூட்டி எனப் பலவகையாகப் பயன்படுகிறது. இது சுண்டெலி, பெருச்சாளி போன்ற பாலூட்டிகளைக் கொல்லவும் பயன்படுத்தப்படுகிறது. கோதுமை மாத்திரை எனப்படும் மாத்திரைகள் அமோனியாவை வெளியிடும் சில வேதிப்பொருட்களையும் கொண்டிருக்கும். இந்த அம்மோனியா பாஸ்பீன் வாயுவின் தன்னிச்சையான எரிதல் அல்லது வெடித்தலைத் தடுப்பதற்கு உதவுகிறது.  
AlP யானது புகையூட்டியகாவும் மற்றும் வாய்வழி உயிர்க்கொல்லியாகவும் பயன்படுகிறது. கொறிணி கொல்லியாக, அலுமினியம் பாசுபைடு மாத்திரைகள் உணவுடன் கலந்து கொறிணிகள் உண்பதற்காக வைக்கப்படுகின்றது. கொறிணியின் செரிமான மண்டலத்தில் அமிலமானது, பாசுபைடுடன் வினைபுரிந்து நச்சுத்தன்மையுள்ள பாஸ்பீன் வாயுவை வெளியிடுகின்றது. துத்தநாக பாசுபைடு மற்றும் கால்சியம் பாசுபைடு ஆகியவை அலுமினியம் பாசுபைடினைப் போன்ற மற்ற தீங்குயிர் கொல்லிகள் ஆகும். அலுமினியம் பாசுபைடானது பாசுபீன் வாயுவைப் பின்வரும் நீராற்பகுத்தல் வினையின்படி வெளியிடுகிறது.
# லாஹி



**லாஹி** மியான்மரின் வட மேற்குப் பகுதியில் சாகைங் பிரதேசத்தில் உள்ள நாகா மலைப்பிரதேசத்தில் இருக்கும் ஒரு நகரம். 2008 அரசியலமைப்பின் சட்டத்தின் படி இப்போது இந்நகரம் நாகா சுயாட்சி மண்டலத்தின் ஒரு பகுதியாக இருக்கிறது.  

மியான்மரில் சுற்றுலாவை மேம்படுத்தும் விதமாக நாகா இன மக்களின் புது வருடப்பிறப்புக் கொண்டாட்டங்கள் ஒரு வட்டச் சுழற்சியாக நாகா சுயாட்சி மண்டலத்தில் இருக்கும் லாஹி, லீசி, நான்யுன் ஆகிய நகரங்களில் ஒவ்வொரு முறையாக நடத்தப்படுகிறது.  

இந்திய அரசாங்கத்திற்கு எதிராகப் போராடும் நாகா எழுச்சியாளர்கள் பர்மாவிற்குள் நாகா சுயாட்சி மண்டலத்தின் எல்லைப் பகுதியில் தளங்களைக் அமைத்துக் கொண்டுள்ளனர். இரு நாடுகளுக்கும் இடையிலான உயர்மட்ட சந்திப்புகளுக்குப் பின்னர் சமீப ஆண்டுகளில் பர்மிய இராணுவம் இந்த முகாம்களுக்கு எதிராக தாக்குதல்களை நடத்தியிருக்கிறது.
# பிரிதிவி வீர விக்ரம் ஷா



**பிரிதிவி வீர விக்ரம் ஷா** (**Prithvi Bir Bikram Shah**) (18 ஆகஸ்டு 1875 – 11 டிசம்பர் 1911), நேபாள இராச்சியத்தை 1881 முதல் 1911 முடிய ஆட்சி செய்தவர். இவரது ஆட்சிக் காலத்தில் நேபாள இராச்சியத்தில் தானியங்கி மோட்டார் வாகனங்கள், நகரங்களில் குடிநீர் மற்றும் கழிவு நீர் வடிகால் வசதிகள் மற்றும் பொதுச் சுகாதர முறைகள் அறிமுகப்படுத்தப்பட்டது.  

மன்னர் பிரிதிவியின் மூத்த இளவரசி லெட்சுமியை ராணா வம்சத்தின் தலைமைப் படைத்தலைவர் கைசர் சாம்செர் ஜங் பகதூர் ராணாவிற்குத் திருமணம் செய்து வைக்கப்பட்டது.  

11 டிசம்பர் 1911ல் மன்னர் பிரிதிவி வீர விக்ரம் ஷா காலமான போது, இளவரசர் திரிபுவன் வீர விக்ரம் ஷா சிறு குழந்தையாக இருந்ததால், பருவ வயது எட்டும் வரை, இளவரசி லெட்சுமி தேவி, நேபாள அரசப் பிரதிநிதியாகச் செயல்பட்டார்.  

## இதனையும் காண்க
- நேபாள இராச்சியம்
- ஷா வம்சம்
- ராணா வம்சம்
- தபா வம்சம்
# மலை உருவாக்கம்



**மலை உருவாக்கம்** *(Mountain formation)* என்பது பூமியில் மலை எவ்வாறு உருவானது என்ற கேள்விக்கு உரிய விடையைத் தருகின்ற ஒரு புவியியல் செயல்முறையாகும். புவியின் மேலோட்டில் உள்ள புவித் தட்டுகள் பெரிய அளவில் நகர்ந்த காரணத்துடன் இச்செயல்முறைகள் தொடர்பு கொண்டுள்ளன . மடிதல், உடைதல், பொங்குதல், ஊடுறுவல், உருமாறுதல் முதலிய செயல்கள் அனைத்துமே மலை உருவாக்கச் செயல்முறையின் பகுதிக் கூறுகளாகும் . மலைகளின் உருவாக்கம் மலைகளில் இடம்பெற்றுள்ள புவியியல் கட்டமைப்புகளுடன் தொடர்பு கொண்டிருப்பவை எனக் கருத வேண்டிய அவசியம் இல்லை .  

புவியோட்டின் செயல்முறைகளின் அடிப்படையில் குறிப்பிட்ட நிலப்பரப்பின் அம்சங்களைப் புரிந்து கொள்வது நிலவுருவாக்கவியல் எனப்படுகிறது.  

## மலைகளின் வகைகள்

மலைகள் பொதுவாக முக்கியமான மூன்று வகைகளாகப் பிரிக்கப்படுகின்றன. அவை எரிமலைகள், மடிப்பு மலைகள், செங்குத்து மலைகள் என்பனவாகும். உள்ளுர் அளவுகோல்களின் அடிப்படையில் அப்பகுதி மலைகளை மேலும் பலவாறாகப் பிரித்து அறியலாம்.  

ஓரோஜெனிக் மலைகளைப் போலன்றி, ஸ்காண்டிநேவிய மலைகள், கிழக்கு கிரீன்லாந்து, பிரேசிலிய ஹைலேண்ட்ஸ் அல்லது ஆஸ்திரேலியாவின் பெரிய பிளவு வரம்பு போன்ற உயர்ந்த செயலற்ற கண்ட விளிம்புகளை விளக்கும் பரவலாக ஏற்றுக்கொள்ளப்பட்ட புவி இயற்பியல் மாதிரி இல்லை. வெவ்வேறு உயர்த்தப்பட்ட செயலற்ற கண்ட விளிம்புகள் பெரும்பாலும் மேம்பாட்டின் அதே வழிமுறையைப் பகிர்ந்து கொள்கின்றன. இந்த வழிமுறை பூமியின் லித்தோஸ்பியரில் உள்ள தொலைதூர அழுத்தங்களுடன் தொடர்புடையதாக இருக்கலாம். இந்த பார்வையின் படி, உயர்த்தப்பட்ட செயலற்ற விளிம்புகளை மாபெரும் ஆன்டிக்லினல் லித்தோஸ்பெரிக் மடிப்புகளுடன் ஒப்பிடலாம், அங்கு ஒரு மெல்லிய முதல் அடர்த்தியான மேலோடு மாற்றம் மண்டலத்தில் செயல்படும் கிடைமட்ட சுருக்கத்தால் மடிப்பு ஏற்படுகிறது (அனைத்தும் செயலற்ற விளிம்புகள்)
# நிக்கல்(III) ஆக்சைடு



**நிக்கல்(III) ஆக்சைடு** *(Nickel(III) oxide)* என்பது Ni<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நன்றாக வரையறுக்கப்படாத இச்சேர்மம் சில சமயங்களில் கருப்பு நிக்கல் ஆக்சைடு என்ற பெயரால் அழைக்கப்படுகிறது. நிக்கலின் மேற்பரப்புகளில் Ni2O3 சுவடுகளாகக் காணப்படுவதாக அறியப்படுகிறது . இதனுடன் தொடர்புடைய நிக்கல் ஆக்சைடு ஐதராக்சைடு (NiOOH) நன்கு வரையறுக்கப்பட்டுள்ளது. நீர்க்கரைசலால் தோற்றுவிக்கப்பட்ட நிக்கல் ஆக்சைடு ஐதராக்சைடு கரிமத் தொகுப்பு வினைகளில் வினைபொருளாகப் பயன்படுத்தப்படுகிறது.
# பழைய காஞ்சிப் புராணம்


காஞ்சிபுரம் நகரின் பெருமைக் கூறும் இலக்கியங்கள், புராணங்கள், தலபுராணங்கள் பல உள்ளன. சிவஞான சுவாமிகள் காஞ்சிப் புராணம் நூலை தலபுராண நூலை அருளியுள்ளார். அவரின் மாணவரான கச்சியப்பரும் காஞ்சிப்புராணம் இராண்டாம் காண்டம் என்னும் நூலை எழுதியுள்ளார். கச்சாலையார் என்பவரும் காஞ்சிப்புராணம் என்னும் பெயரில் தலபுராணம் எழுதியுள்ளார். இதுவே மேற்கூறப்பட்ட மூன்று காஞ்சிப்புராணங்களில் காலத்தால் முற்பட்டது என்று கருதப்படுகிறது. அதனால், இந்நூல் பழைய காஞ்சிப் புராணம் எனப்படுகிறது. பழையது என்று கூறுவதற்கான அகச்சான்றுகள் ஏதும் நூலில் இல்லை.  

## நூல் வரலாறு
இந்நூல் பன்னிரண்டு சருக்கங்களையும், ஆயிரத்து இருநூற்று எழுபத்திரண்டு விருத்தங்களையும் கொண்டுள்ளது. காஞ்சியம் புராணம் எனக் கணபதி காப்பில் காணப்படுவதுடன் *காமாட்சி ஏகம்பவாணர் புராணம்* என்றும் ஏகம்பர் புராணம் என்றும், கம்பர் புராணம் என்றும் இந்நூல் வழங்கப்படுகிறது. பன்னிரண்டு சருக்கங்கள்: 1. பாயிரச் சருக்கம், 2. சிவாலயச் சருக்கம், 3. அரிதிருமுற்றச் சருக்கம், 4. தீர்த்தச் சருக்கம், 5. அபிதானச் சருக்கம், 6. கயிலாயச் சருக்கம், 7. உமைவரு சருக்கம், 8. நகரச் சருக்கம், 9. நகர்காண் சருக்கம், 10. பூசைச் சருக்கம், 12. திருவிழாச் சருக்கம்.  

## நூலாசிரியர்
இந்நூலை இயற்றியவர் கச்சாலையார் என்பவர். 18 - ஆம் நூற்றாண்டினராக இருக்கலாம். இவர் பற்றிய வாலாறு கிடைக்கவில்லை. இவர் கச்சாலை அகளங்கர் என்றும் பூரண லட்சண கச்சாலை போதர் என்றும் அழைக்கப்பெறுகிறார். கச்சாலை என்பது காஞ்சிபுரத்திலுள்ள கச்சபேஸ்வரர் ஆலயத்தின் இறைவன் பெயர் ஆகும். கச்சாலை இறைவன் பெயரால் இவர் கச்சாலையார் என்று அழைக்கப்பட்டிருக்கிறார். இவர் காழி வள்ளல் சந்தானத்துச் சோமானன் என்பவரின் சீடராவார். இவர் கச்சிக்கோவை, பாரதம் போன்ற வேறு நூல்களையும் எழுதியுள்ளார். இவை இன்று கிடைக்கவில்லை.  

## பதிப்புகள்
காஞ்சிப் புராணம் (கம்பர் புராணம்) எனும் இந்நூலை 1983 இல் முதன் முதலாக எஸ்.கே.இராமராஜன் (கம்பராமன்) பதிப்பித்தார். உ.வே.சா. நூல்நிலையம் வெளியிட்டுள்ளது. இது பிரெஞ்சு நாட்டு வின்ஸோன் துறையின் மாணாக்கர் பொண்டெனூ என்பார் ஆர்வமுடன் உ.வே.சா. விடம் இருந்து கேட்டுப் பெற்றுப் படித்துத் தந்த ஒரு ஓலைச் சுவடியாகையால் இதைக் *கடல் கடந்த தமிழ்* என்று தமது நல்லுரைக்கோவை என்னும் நூலில் குறிப்பிட்டுள்ளார் உ.வே.சா. ஆளவந்தார் ஆதீனக் கச்சாலையார் இயற்றிய காஞ்சிப் புராணம் (கம்பர் புராணம்) எனும் தலைப்பில் இந்நூல் சுவடிப் பதிப்பாக வெளிவந்துள்ளது. நூல் தொடக்கத்தில் சுமார் 81 பக்கங்களில், காஞ்சித் திருத்தலங்களைப்பற்றிய குறிப்புகள் எனும் தலைப்பில் சுமார் 84 தலங்கள் அகர வரிசையில் விளக்கப்பெற்றுள்ளன.  

எஸ்.கே.இராமராஜன் (பதிப்பாசிரியர்). 1983.ஆளவந்தார் ஆதீனக் கச்சாலையார் இயற்றிய காஞ்சிப்புராணம் (கம்பர் புராணம்). சென்னை: உ.வே.சா நூல் நிலையம்.
# சூல்சு செலசுடின் சாமின்


**சூல்சு செலசுடின் சாமின்** (*Jules Célestin Jamin*) (31 மே 1818 ல் பிறந்து 12 பிப்ரவரி 1866 வரை வாழ்ந்தவர்.) ஒரு பிரெஞ்சு இயற்பியலாளர். 1852 முதல் 1881 வரை ஈகோல் தொழிற்நுட்பக் கல்லூரியில் (École Polytechnique) இயற்பியல் பேராசிரியராகப் பணியாற்றினார். 1858 ல் ஒளியியலில், தான் செய்த வேலைக்காக ரம்போர்டு பதக்கம் (Rumford Medal) பெற்றார். டேவிட் புரூசுடரின் சாய்ந்த குறுக்கீட்டு விளைவு தகடுகளில் மாறுபாடுகளைச் செய்து சாமின் குறுக்கீட்டுமானியை வடிவமைத்தார்.  

## வாழ்க்கை வரலாறு
சூல்சு சாமினின் தந்தையின் பெயர் ஆன்டனி பியர்ரே சாமின், குதிரைப்படையில் உயரதிகாரியாக இருந்தவர். அவர் தனது படிப்பில் சிறந்து விளங்கியமையால், கல்விக்கான உதவித்தொகையைப் பெற்றார். ரெய்ம்சு கல்லூரியில் (college of Reims) தனது கல்லூரிப் படிப்பை தொடங்கி முதலாம் ஆண்டிலேயே ஒன்பது விருதுகளைப் பெற்றார். 1838 ஆம் ஆண்டு நடைபெற்ற அறிவியல் போட்டியில் கலந்து கொண்டு கானர்சு (honors) பட்டத்துடன், பல விருதுகளையும் பெற்றார். அதே ஆண்டு அக்டேபர் மாதத்தில் École normale supérieure என்ற கல்வி நிறுவனத்தில் அனுமதிக்கப்பட்டு கணிதம், இயற்பியல் அறிவியல் மற்றும் இயற்கை அறிவியல் ஆகிய துறைகளில் பட்டம் பெற்றார்.  

1841 ல் இயற்பியல் அறிவியல் துறையில் நடந்த போட்டியில் முதன்முதலாகப் பட்டம் வென்றார். கேயன் (Caen) கல்லூரியில் படிக்கும் போது முதலிடத்தைப் பிடித்தார். இரண்டு ஆண்டுகள் கழித்து பார்பன் (Bourbon) கல்லூரியில் பதிலி (substitute) ஆசிரியராக பணியில் சேர்ந்தார்.  
பின்னர் 1844 ல் லூயிசு லி கிராண்ட் கல்லூரியில் ஆசிரியராகப் பணியாற்றினார். கேயன் கல்லூரியில் படிக்கும் போதே தான் தொடங்கிய உலோகங்களின் பரப்பின் மீது ஒளி எதிரொளிப்பு பற்றிய ஆராய்ச்சியில் முனைவர் பட்டம் பெற்றார்.  

1852 ல் ஈகோல் தொழிற்நுட்பக் கல்லூரியில் பேராசியராகப் பணியில் சேர்ந்தார். 1881 வரை அப்பணியில் தொடர்ந்தார். ஒளியியல் துறையில் அவர் ஆற்றிய பணிக்காக 1858 ஆம் ஆண்டு ரம்போர்டு பதக்கம் வழங்கப்பட்டது. 1863 ஆம் ஆண்டு பாரிசு பல்கலைக் கழக ஆசிரியர் குழு பேராசியராக ஏற்றுக் கெள்ளப்பட்டார்.  

1868 ல் பிரெஞ்சு அறிவியல் ஆசிரியர் குழுவில் இணைந்தார், அதே ஆண்டு இயற்பியல் ஆராய்ச்சி சோதனைச்சாலையை அமைத்து, அதற்கு தானே தலைமையேற்றார்.  


இவர் காந்தவியல், மின்னியல், ஈரப்பதம் மற்றும் நுண்புழை நுழைவு ஆகிய துறைகளில் சிறந்து விளங்கினார். பளபளப்பான தரையில் ஒளியின் நீள் வட்ட முனைவாக்கம் (elliptical polarization of light) உருவாவதைக் கண்டறிந்தார்.  

1851 ல் தெரசா என்பவரை மணந்தார். இவருடைய மகள் லூசி புகழ் பெற்ற இயற்பியலாளர் என்றி பெக்கெரல்லை மணந்தார். இவருடைய மகன் பால் சாமின் ஒரு ஓவியராவார்.  

## வேலைகள்
- *La rosée, son histoire, son rôle* (சாமினின் வாழ்க்கை ), 2004 இல் வில்லாரோசு பதிப்பகத்தாரால் வெளியிடப்பட்டது, ) — இது அவருடைய ஆராய்ச்சிகளைப் பற்றிய புத்தகமாகும்.

## பாராட்டுகள்
ஈபெல் கோபுரத்தில் பொறிக்கப்பட்டுள்ள 72 பெயர்களில் இவரின் பெயரும் ஒன்று.
# செசுகியுவாக்சைடு

**செசுகியுவாக்சைடு** *(Sesquioxide)* என்பது மூன்று ஆக்சிசன் அணுக்கள் வேறு தனிமத்தின் இரண்டு அணுக்களுடன் அல்லது (தனி உறுப்புகளுடன்) சேர்ந்துள்ள ஒரு ஆக்சைடு வகையாகும். உதாரணமாக அலுமினியம் ஆக்சைடு ஒரு செசுகியுவாக்சைடாகும் (Al2O3). பல செசுகியுவாக்சைடுகளில் +3 ஆக்சிசனேற்ற நிலையில் தனிமமும் ஆக்சைடு அயனியும் இடம்பெற்றுள்ளன. உதாரணம் Al2O3, La2O3. ஆல்கலி உலோக செசுகியுவாக்சைடுகள் மட்டும் இதற்கு விதிவிலக்காகும். இவை பெராக்சைடுகளையும் (O2−2) மிகையாக்சைடுகளையும் (O−2) கொண்டிருக்கும். இரும்பு, அலுமினியத்தின் செசுகியுவாக்சைடுகள் மண்ணில் காணப்படுகின்றன .  

செசுகியு ஆக்சிசனேற்றம் என்ற சொல்லாக்கம் செசுகியுவாக்சைடை உருவாக்குதல் என்று பொருளைக் குறிக்கும். 1976 ஆம் ஆண்டு முதல் யோசெபா எய்பெட்சு பைமெயின் அகராதியில் இச்சொல் பயன்படுத்தப்பட்டுள்ளது. ஆக்சுபோர்டு அகராதியிலும் செசுகியு ஆக்சிசனேற்றம், செசுகியு ஆக்சிசனமேற்றப்பட்ட என்ற சொற்கள் பட்டியலிடப்பட்டுள்ளன .  

## செசுகியுவாக்சைடுகள்
B<sub>2</sub>O<sub>3</sub>  

N<sub>2</sub>O<sub>3</sub>  

Al<sub>2</sub>O<sub>3</sub>  

P<sub>2</sub>O<sub>3</sub>, P<sub>4</sub>O<sub>6</sub> ஆகக் காணப்படுகிறது.  

Cl<sub>2</sub>O<sub>3</sub>  

Sc<sub>2</sub>O<sub>3</sub>  

Ti<sub>2</sub>O<sub>3</sub>  

V<sub>2</sub>O<sub>3</sub>  

Cr<sub>2</sub>O<sub>3</sub>  

Mn<sub>2</sub>O<sub>3</sub>  

Fe<sub>2</sub>O<sub>3</sub>  

Co<sub>2</sub>O<sub>3</sub>  

Ni<sub>2</sub>O<sub>3</sub>  

Ga<sub>2</sub>O<sub>3</sub>  

As<sub>2</sub>O<sub>3</sub>  

Br<sub>2</sub>O<sub>3</sub>  

Y<sub>2</sub>O<sub>3</sub>  

Nb<sub>2</sub>O<sub>3</sub>  

In<sub>2</sub>O<sub>3</sub>  

Pb<sub>2</sub>O<sub>3</sub>
# மாட்மேன் நகராட்சி



**மாட்மேன் நகராட்சி** (மெட்மேன் நகராட்சி என்றும் அறியப்படுகிறது) மியான்மரின் ஷான் மாநிலத்தில் உள்ள வா சுயாட்சிப் பிரிவில் இருக்கும் ஒரு நகராட்சி. மாட்மேன் மாவட்டதின் ஒரு பகுதியாக இருக்கிறது. இந்த நகராட்சியின் தலைநகர் மாட்மேன்.  

## வரலாறு
2011 ஆம் ஆண்டிற்கு முன்னர் இந்நகராட்சிக்கான பகுதிகள் அப்போதிருந்த ஹோபாங் மாவட்டம் மற்றும் கென்ங்டங் மாவட்டத்தில் இருந்து உருவாக்கப்பட்டது. மாட்மேன் நகரம் முழுவதம் மலைப்பாங்கான மலைத் தொடர்கள் நிறைந்த பகுதி. இது ஷான் மாநிலத்தில் வடமேற்குப் பகுதியில் இருக்கிறது.  

## மேலும் பார்க்க
- ஷான் மாநிலம்
- வா சுயாட்சிப் பிரிவு
# பின்தயா



**பின்தயா** மியான்மரின் ஷான் மாநிலத்தில் உள்ள ஒரு நரம். இது மாநிலத்தின் மேற்குப் பகுதியில் டாங்கீ மாவட்டத்தில் பின்தயா நகராட்சி நிர்வாகப் பகுதியில் அமைந்திருக்கிறது. இப்பகுதியில் புகழ்பெற்ற சுண்ணாம்புக் குகை ஒன்று உள்ளது. அது பின்தயா குகை என்றழைக்கப்படுகிறது. இந்தக் குகையில் எண்ணற்ற புத்தர் சிலைகள் உள்ளது. பல நூற்றாண்டாக இந்தக் குகையில் உள்ள புத்தர் சிலைகள் இங்கு வழிபடப்ப்டுகிறது. இந்நகரத்தில் ஒவ்வொறு ஐந்து நாட்களுக்கு ஒருமுறை கூடும் சந்தை நடத்தப்படுகிறது. இந்நகரம் தனு சுயாட்சிப் பகுதியின் தலைநகராகும்.  

## பெயர்க்காரணம்
பின்தயா என்றால் பர்மிய மொழியில் *சிலந்தி எடுத்துக் கொள்ளப்பட்டது* என்பது அர்த்தமாகும். ஒரு புராண கதையின் படி அங்கிருக்கும் குகையில் ஒரு காலத்தில் பெரிய சிலந்தி இருந்ததாகவும் அந்தச் சிலந்தி ஒரு இளவரசனை பிடித்து வந்த குகையில் சிறைவைக்க முயன்றது ஆனால் இளவரசன் அந்தச் சிலந்தியிடன் சண்டையிட்ட கொன்றுவிட்டான். இங்கு எடுத்துக் கொள்ளப்பட்டதன் அர்த்தம் கொள்ளப்பட்டது என்று பொருள் படும்.  

## மேலும் பார்க்க
- ஷான் மாநிலம்
- தனு சுயாட்சி மண்டலம்
# லியுதேத்தியம்(III) ஆக்சைடு



**லியுதேத்தியம்(III) ஆக்சைடு** *(Lutetium(III) oxide)* என்பது Lu<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கனிமச் சேர்மமாகும். வெண்மை நிறத்திலுள்ள இத்திண்மம் கனசதுர படிக அமைப்பில் காணப்படுகிறது. சில சிறப்பு வகை கண்ணாடிகள் செய்வதற்கு இதைப் பயன்படுத்துகிறார்கள். அருமண் சேர்மமான இதை லியுத்தேசியா என்ற பெயராலும் அழைக்கிறார்கள்.  

## வரலாறு
1879 இல் யீன்–சார்லசு-காலிசார்டு டி மார்க்நாக் (1817–1894) என்ற பிரஞ்சு வேதியியலாளர் இட்டெர்பியம் தனிமத்தை கண்டறிந்ததாக தெரிவித்தார். ஆனால் அதில் தனிமங்களின் கலவையாக இருந்தது. 1907 இல் சியார்ச்சசு உர்பெயின் என்ற மற்றோர் பிரஞ்சு வேதியியலாளர் (1872–1938) இட்டெர்பியம் ஒரு தனித்த தனிமம் அல்ல என்றும் அது புதிய இரண்டு தனிமங்களின் கலவையென்றும் அறிவித்தார். செருமனியைச் சேர்ந்த கார்ல் அவுர் (1858–1929) மற்றும் அமெரிக்காவைச் சேர்ந்த சார்லசு யேம்சு (1880–1926) போன்ற வேறு சில வேதியியலர்களும் இதே கருத்தைத் தெரிவித்தனர். இவர்கள் கண்டறிந்த இரண்டு தனிமங்கள் நியோயிட்டெர்பியம், லியுட்டேசியம் என்பனவாகும். எனினும், எவரும் தூய்மையான லியுத்தேத்தியத்தைக் கண்டறிந்து கூறவில்லை.பொதுவாக இவர்கள் கண்டறிந்து அறிவித்தத்து லியுதேத்தியம்(III) ஆக்சைடு என கருதப்படுகிறது.  

## பயன்கள்
சீரொளி படிகங்களைத் தயாரிக்கும் முக்கியமான தாதுப் பொருள் லியுதேத்தியம்(III) ஆக்சைடு ஆகும். பீங்கான், கண்ணாடி மற்றும் பாசுபர் தொழில்களில் இது சிறப்பாகப் பயன்படுத்தப்படுகிறது. சேர்மங்களை உடைத்தல், ஆல்க்கைலேற்றம் செய்தல், ஐதரசனேற்றம் செய்தல், பலபடியாக்குதல் போன்ற வினைகளில் லியுதேத்தியம்(III) ஆக்சைடு ஒரு வினையூக்கியாகப் பயன்படுத்தப்படுகிறது. லியுதேத்தியம்(III) ஆக்சைடின் ஆற்றல் இடைவெளி 5.5 எலக்ட்ரான் வோல்ட்டு ஆகும்.
# ஹம்தாத் ஆய்வகங்கள்

**ஹம்தாத் ஆய்வகங்கள்** (*Hamdard (Wakf) Laboratories*) யூனானி மற்றும் ஆயூர்வேத மருந்து நிறுவனமாகும்.  

1906 ஆம் ஆண்டு **ஹாபிஜ் ஹ‌க்கிம் அப்துல் மஜித்** என்பவரால் லாப நோக்கமற்ற அறக்கட்டளையாக டெல்லியில் துவங்கப்பட்டது. இந்திய விடுதலைக்குப் பிறகு வங்காள தேசம் மற்றும் பாகிஸ்தானிலும் இதன் கிளைகள் துவங்கப்பட்டன. அதன் பிரபலமான சில தயாரிப்புகளில் ரூஹ் அப்ஜா சர்பத், ஷபி என்னும் இரத்தம் சுத்திகரிக்கும் பானம் ஆகியவை குறிப்பிடத்தக்கவை. இந்நிறுவனத்தின் வருமானங்கள் அதன் கீழ் செயல்படும் ஒரு தொண்டு கல்வி அறக்கட்டளைக்குச் செலவிடப்படுகின்றது.  

## வெளியிணைப்புகள்
- Official website
# பதே ஜங் ஷா



**பதே ஜங் ஷா** (**Fateh Jang Shah**) (1805 - 1846), நேபாள இராச்சியத்தின் ஆறாவது பிரதம அமைச்சர் ஆவார்.  

## பின்னணி
பிரான ஷா - மோக குமாரி இணையருக்கு 1805ல் பிறந்த பதே ஜங் ஷா, நேபாள பிரதம அமைச்சராக இருந்த புஷ்கர் ஷாவின் தம்பி மகன் ஆவார்.  
இவரது நான்கு தம்பியர்கள் நேபாளப் படையில் தளபதிகளாக பணியாற்றினர். இவரது தங்கை இரண்யகர்ப்ப குமாரி தேவி ராணா வம்சத்தை நிறுவிய ஜங் பகதூர் ராணாவின் மனைவி ஆவார்.  

## அரசவைப் பணிகள்
பதே சிங் ஷா 1840 முதல 1843 முடிய நேபாள இராச்சியத்தின் படைத்தலைவராக பணியாற்றினார். பின்னர் 1845 முதல் 1846 முடிய பிரதம அமைச்சராகவும், வெளிநாட்டு விவாகரத்துறை அமைச்சராகவும் பணியாற்றினார்.  

## குழந்தைகள்
இவருக்கு கட்க விக்ரம் ஷா, குருபிரசாத் ஷா மற்றும் குண பகதூர் ஷா என மூன்று ஆண் குழந்தைகள் இருந்தனர்.  

## இறப்பு
14 செப்டம்பர் 1846ல் காட்மாண்டுவில் நடைபெற்ற கோத் படுகொலைகளின் போது பதே சிங் ஷாவும், அவரது மூத்த மகன் கட்க விக்ரம் ஷாவும் மாண்டனர்.  

## இதனையும் காண்க
- நேபாள பிரதம அமைச்சர்கள்
- கோத் படுகொலைகள்
# சினெல்லின் சன்னல்


**சினெல்லின் சன்னல்** (**Snell's window**) (**சினெல்லின் வட்டம்** (**Snell's circle**) அல்லது **ஒளியியல் ஆழ்துளை** (*Optical man-hole*) எனவும் அழைக்கப்படுகிறது.  

இந்த கோட்பாட்டைப் பயன்படுத்தி நீருக்கடியில் பயன்படுத்தும் கண்ணாடி, பரப்புக்கு மேலே 96 டிகிரி கோணம் வரையே பார்க்க இயலுவது ஏன் என்பது விளக்கப்படுகிறது.  

இந்தத் தோற்றப்பாடு நீருக்குள் செல்லும் ஒளியானது ஒளி விலகலடைவதால் ஏற்படுகிறது. இது சினெல் விதியின் அடிப்படையில் செயல்படுகிறது.  

சினெல்லின் சன்னலுக்கு வெளியேயுள்ள பகுதி கருமையாகத் தெரியும் அல்லது முழு அக எதிரொளிப்பின் மூலம் நீருக்கடியிலுள்ள பொருட்கள் தெரியும்.  

நீருக்கடியில் புகைப்படம் எடுப்போர், சினெல்லின் சன்னலுக்கு கீழேயுள்ள பொருட்களை காண தேவையான ஒளி மூலங்களைப் பயன்படுத்துவர்.  

## பிம்பம் உருவாதல்

நீருக்கடியிலிருந்து மேலே பார்க்கும் போது தொடுவானத்திலிருந்து தொடுவானம் வரை, அரை வட்ட வடிவில் தெரிய வேண்டும். ஆனால் காற்றுக்கும் நீருக்கும் இடையேயுள்ள ஒளி விலகல் காரணமாக 180° தெரிய வேண்டிய பார்வைக் கோணம், சினெல்லின் சன்னலால் 97° சுருக்கப்படுகிறது. இது மீனின் கண் போன்ற அமைப்பைக் கொண்ட வில்லையைப் போல் செயல்படுகிறது. பிம்பங்களின் ஒளியின் பொலிவு, சாய்கோணம் குறையக் குறைய, குறைகிறது. ஒளியானது எதிரொளிக்கப்படுவதற்குப் பதிலாக விலகல் அடைகிறது. அலைகள் மற்றும் சிற்றலைகள் (ripples) ஏற்படுத்தும் ஒளி விலகல் பிம்பத்தை சிதறடிக்கிறது. கலங்கிய நீரும் பிம்பத்தை சிதறடிக்கிறது.
# ராணா ஜங் பாண்டே



**ராணா ஜங் பாண்டே** (**Rana Jang Pande**) , நேபாள இராச்சியத்தின் மூன்றாவது பிரதம அமைச்சராக பணியாற்றியவர்.  
நேபாள பிரதம அமைச்சராக இருந்த தாமோதர பாண்டேவின் மகன்களில் ஒருவராவார்.  

இவர் நேபாளத்தின் பிரதம அமைச்சராக இரு முறை பதவி வகித்தவர். முதன் முறையாக 1837ம் ஆண்டிலும், இரண்டாம் முறையாக 1839–1840 ஆண்டுகளில் பணியாற்றியவர்.  

நேபாள பிரதம அமைச்சராக பணியாற்றிய பீம்சென் தபாவை கைது செய்த பிறகு, ராணா ஜங் பாண்டே, நேபாள இராச்சியத்தின் பிரதம அமைச்சராகவும், தலைமைப் படைத்தலைவராகவும் பதவி வகித்தார்.  

ராணா ஜங் பாண்டே, ஒருங்கிணைந்த நேபாள இராச்சியத்தை நிறுவும் பணியில் இருந்த கோர்க்கா மன்னர் இருந்த பிரிதிவி நாராயணன் ஷாவின் அரசவையில் பிரதம அமைச்சராக பணியாற்றிய **கலு பாண்டே**வின் மகன் ஆவார்.  

1804ல் தன் தந்தையும், பிரதம அமைச்சருமான தாமோதர பாண்டேவின் மரணத்திற்கு, பீம்சென் தபா பொறுப்பானவர் எனக் குற்றம் சாட்டப்பட்டு சிறையில் அடைக்கப்பட்டார்.
# பருமனறி பிப்பெட்டு


**பருமனறி பிப்பெட்டு **(Volumetric pipette) அல்லது  **குமிழ் பிப்பெட்டு **(Bulb pipette) என்பது ஒரு கரைசலின் பருமனளவு அல்லது கன அளவை நான்கு குறிப்பிடத்தக்க இலக்கங்கள் துல்லியமாக அளக்க உதவும் கருவியாகும் இந்த குழாயி<nowiki/>கள் ஒரு நீண்ட குறுகிய பகுதியுடன், பெரிய குமிழியைத் தனது மையப்பகுதியில் கொண்டதாகவும், ஒரே ஒரு அளவீட்டுப் பகுதியைக் குமிழுக்கு மேல்புறமாகக் கொண்டிருக்கும். இந்தப் பிப்பெட்டுகள் ஒரே ஒரு குறிப்பிட்ட அளவினை மட்டுமே அளவிடுவதற்காக தயாரிக்கப்பட்டவையாகும். ஒவ்வொரு குறிப்பிட்ட அளவிற்கும் தனித்தனியான பிப்பெட்டுகைளப் பயன்படுத்த வேண்டும். அத்தகைய குறிப்பிட்ட கன அளவுகள் 1, 2, 5, 10, 20, 25, 50 மற்றும் 100 மிலி அளவுகள் ஆகும். பருமனறி பிப்பெட்டுகள் பகுப்பாய்வு வேதியியலில் பொதுவாகப் பயன்படுத்தப்படுகின்றன.  இவை ஆதாரக் கரைசல்களிலிருந்து ஆய்வகத்திற்குத் தேவையான செறிவில் கரைசல்களைத் தயாரிக்கும் போதும், தரம் பார்த்தலுக்கானக் கரைசல்களைத் தயாரிக்கும் போதும் அதிக அளவில் பயன்படுத்தப்படுகின்றன.  

அமெரிக்க மூலப்பொருள் மற்றும் பரிசோதனைக் குழுமத்தின் (அ.மூ.ப.கு) (ASTM) திட்ட அளவு E969 பருமனறி பிப்பெட்டுகளின் திட்ட பொறுதி அளவு (standard tolerance) பொறுதி அளவானது பிப்பெட்டின் கன அளவைப் பொறுத்தது: 0.5-மிலி பிப்பெட்டின் பொறுதி அளவு ±0.006 மிலி ஆக உள்ளது. அதே நேரத்தில் 50-மிலி பிப்பெட்டின் பொறுதி அளவானது ±0.05 மிலி ஆக உள்ளது.(இவை A வகைப்பாட்டு பிப்பெட்டுகள் ஆகும்; B வகைப்பாட்டு பிப்பெட்டுகளின் பொறுதி அளவானது தொடர்புடைய A வகைப்பாட்டு பிப்பெட்டுகளின் பொறுதி அளவைப் போன்று இரண்டு மடங்கு வரை இருக்கும்) பருமனறி பிப்பெட்டுகளின் ஒரு சிறப்பு வாய்ந்த உதாரணமாக நுண்திரவ பிப்பெட்டு (Microfluid pipette) உள்ளது. (10µலி அளவுக்குக்கூட அளந்து கொடுக்கக்கூடிய திறனுடையது) இந்த பிப்பெட்டு தானே-கட்டுப்படுத்தி கன அளவை குறித்து வைத்துக்கொள்ளக்கூடிய ஒரு சுழலக்கூடிய திரவ முனையை திறப்பு வாயின் அருகாகக் கொண்டுள்ளது.
# லாக்காய்



**லாக்காய்** மியான்மரின் கோகாங் சுயாட்சி பகுதியில் இருக்கும் ஒரு நகரம். இந்நகரம் லாஒகாய் அல்லது லாக்காங் என்றும் அறியப்படுகிறது. கோகாங் சிறப்பு பிரதேசத்தின் தலைநகரமாக லாக்காய் இருக்கிறது. இந்த கோகாங் சுயாட்சிப் பிரதேசம் மியான்மரின் ஷான் மாநிலத்தில் வடக்குப் பகுதியில் உள்ளது.  

## புவியியல்
லாக்காய் சால்வின் ஆற்றின் அருகில் அமைந்திருக்கிறது. இந்தப் பகுதியில் தான் பர்மாவின் எல்லை முடிந்து அருகில் சீனாவின் எல்லை ஆரம்பமாகிறது. இதன் பகுதி சீனாவின் மக்கள் குடியரசு படைகளால் பாதுகாக்கப்படுகிறது. லாக்காய்யின் எல்லையில் இருந்து பத்து (10) மைல் தொலைவில் தான் சீனாவின் நான்சான் நகரம் இருக்கிறது. தென்மேற்கு மான்டரின் மாவட்டத்தில் சீன மொழியின் எழுத்துகளில் தான் பெரும்பாலும் எழுதப்படுகிறது. லாக்காய் கோகாங் சுயாட்சிப் பிரிவில் லாக்காங் நகராட்சியில் அமைந்திருக்கும் முக்கிய நகரமாகும். இந்நகரம் லாசியோ நகரத்தில் இருந்து 117 மைல்கள் தொலைவிலும் கோங்யான் நகரத்தில் இருந்து 42 மைல்கள் தொலைவிலும் அமைந்திருக்கிறது.  

இதன் ஓர் ஆண்டில் மழையின் அளவு 40 அங்குலமாக இருக்கிறது.  

## மேலும் பார்க்க
- ஷான் மாநிலம்
- கோகாங் சுயாட்சிப் பிரிவு
# கூடநாணல்


**கூடநாணல்** (*Kooda Nanal*) தமிழ்நாடு மாநிலம், தஞ்சாவூர் மாவட்டம், திருக்காட்டுப்பள்ளி தேர்வுநிலை பேரூராட்சியின் 15 ஆம் வார்டு இக்கிராமத்திற்குரியதாகும். இந்த ஊரானது திருக்காட்டுப்பள்ளியிலிருந்து பூதலூர் செல்லும் சாலையில் அமைந்துள்ள முதல் ஊராகும். கடுங்கால் வாய்க்காலுக்கும், பிள்ளைவாய்க்காலுக்கும், இடைப்பட்ட நிலப்பகுதியில் இவ்வூர் அமைந்துள்ளது. மக்கள் வசிப்பிடத்தால் வடக்குக் கூடநாணல் என்றும் தெற்குக் கூடநாணல் என்றும் இவ்வூர் அழைக்கப்படுகிறது.  

## இதிகாசத்தொடர்பு
பஞ்சபாண்டவர்கள் வனவாசம் சென்று மீண்டும் அவர்கள் ஒருவரையொருவர் கண்ட இடம் கண்டமங்கலம் என்றும் கூடியது கூடநாணலில் என்றும் முன்னோர்களின் கர்ணபரம்பரைச் செய்தி உள்ளது.  

## மக்கள்
இந்துக்களே பெரும்பான்மையும் வசிக்கிறார்கள். விவசாயம் இவ்வூர் மக்களின் அடிப்படை வாழ்வாதாரமாக உள்ளது. நெல், கரும்பு, வாழை முதலானவை சாகுபடி செய்யப்படுகின்றன.  

### மக்கள்தொகை
இவ்வூரில் சுமார் 685 பேர் வசித்து வருகின்றனர். அதில் 18 வயதிற்கு மேலானவர்கள் 505 பேர் உள்ளனர்.  

## கல்வி
இவ்வூரில் ஒரு ஊராட்சி ஒன்றியத் தொடக்கப்பள்ளி மற்றும் ஒரு அங்கன்வாடி பள்ளியும் செயல்பட்டு வருகின்றன.  

## கோயில்கள்
வடக்குக்கூடநாணலில், இரட்டைப்பிள்ளையார், சாம்பான், சங்கிலிகருப்பு, மதுரைவீரன் ஆகிய தெய்வங்களுக்கான கோயில் உள்ளது.  

கடுங்கால் வாய்க்கால் வழித்தடத்தில் நாகதேவதை கோயில் உள்ளது. வெள்ளத்தில் அடித்துவரப்பட்டு இங்கே கோயில்கொண்ட சிவலிங்கம் பிரதிஷ்டை செய்யப்பட்டு வழிபாடு செய்யப்பட்டுவருகிறது.  

ஊரின் தெற்குப்புறம் குளத்தாளம்மன் கோவில் உள்ளது. முதலில் குளத்தாளம்மனை வழிபட்ட பிறகே ஏனைய தெய்வங்களை வழிபடும் பழக்கம் உள்ளது.  

## ஊர்த்திருவிழாக்கள்
- காமனை எரித்தநிகழ்வு இன்றும் இவ்வூரில் காமன்திருவிழாவாகக் கொண்டாடப்பட்டு வருகிறது. ஒவ்வொரு வருடமும் மாசிமாதம் வளர்பிறையின் மூன்றாம் திதியாகிய திருதியையில் கால்கோள் இடப்படுகிறது. பௌர்ணமியன்று சிவன் காமனை எரித்த கதை ஊர்மக்களால் நாடகமாக நடிக்கப்படுகிறது. இந்நாடகத்தில் ஆண்கள் மட்டுமே நடிக்கும் வழக்கம் உள்ளது. நாடகத்தின் முடிவில் மன்மதன் எரிக்கப்பட்ட பிறகு அனைவரும் குளித்துவிட்டே வீட்டிற்குச் செல்லும் வழக்கம் உள்ளது. அன்றிலிருந்து மூன்றாம்நாள் கலைநிகழ்ச்சிகளுடன் விழா நிறைவடைகிறது.
- தமிழ்வருடப்பிறப்பாகிய சித்திரை ஒன்றாம் நாள் ஊரில் நல்லேர் கட்டுவது மரபாக உள்ளது.
- கார்நெல்லும், சம்பாநெல்லும் விளையும் பருவத்தில் அறுவடைக்கு முன்பாக ஒரு நல்ல நாளில் விளைந்த கதிரை அறுத்து, குத்தி அரிசியாக்கிப் பொங்கலிட்டு வழிபாடு நடத்துவது வழக்கமாக உள்ளது. கார்போகத்தில் புரட்டாசி முதல் சனிக்கிழமை அன்று புத்தரிசி சோறு உண்பது வழக்கமாக உள்ளது. சம்பாபோகத்தில் விளையும் நெல்லில் பொங்கலன்று புத்தரிசி பொங்கல் வைப்பதுவும் வழக்கமாக இருந்துவருகிறது.
# மருதூர் கைலாசநாதர் கோயில்


**மருதூர் கைலாசநாதர் கோயில்** திருச்சி மாவட்டத்தில் உள்ள சிவன் கோயிலாகும்.  

## அமைவிடம்
திருச்சி மாவட்டம் லால்குடி வட்டத்தில் மருதூர் என்னுமிடத்தில் இக்கோயில் அமைந்துள்ளது.  

## இறைவன், இறைவி
இக்கோயிலில் உள்ள மூலவர் கைலாசநாதர் ஆவார். மூலவர் திருத்தான்தோன்றீஸ்வரர் என்றும் திருத்தான்தோன்றீஸ்வரமுடையார் என்றும் அழைக்கப்படுகிறார். இறைவி கனகாம்பிகை ஆவார்.  

## அமைப்பு
கோயிலின் வாயிலின் எதிரே கோயிலுக்கு வெளியே பலி பீடமும் நந்தியும் உள்ளன. வாயிலைக் கடந்து உள்ளே செல்லும்போது முன் மண்டபம் உள்ளது. வலப்புறத்தில் வல்லப கணபதி உள்ளார். திருச்சுற்றில் நடராசர் சபை உள்ளது. பைரவர், நவக்கிரகம், சூரியன் ஆகியோர் உள்ளனர். மூலவர் கைலாசநாதர் கருவறைக்கு முன்பாக இரு புறமும் துவாரபாலகர்கள் உள்ளனர். மூலவருக்கு முன்பாக நந்தி உள்ளது. மூலவர் சன்னதிக்கு இடது புறமாக பக்தபுரீசுவரர் சன்னதி உள்ளது. பக்தபுரீசுவரர் சன்னதிக்கு முன்பாக நந்தி உள்ளது. சன்னதி வாயிலின் வட புறத்தில் நாரதர் உள்ளார்.  
கருவறை கோஷ்டத்தில் விநாயர், தட்சிணாமூர்த்தி, ஜோதிர்லிங்கம், துர்க்கை, பிரம்மா ஆகியோர் உள்ளர். அருகே சண்டிகேஸ்வரர் சன்னதி உள்ளது. திருச்சுற்றில் செவிசாய்த்த விநாயகர், ஐயப்பன், சுப்பிரமணியர், கஜலட்சுமி ஆகியோர் உள்ளனர். மூலவர் சன்னதிக்கு இடப்புறமாக வெளியில் அம்மன் சன்னதி உள்ளது. அம்மன் கனகாம்பிகை என்றழைக்கப்படுகிறார். அம்மன் சன்னதிக்கு முன்பாக நந்தியும், பலி பீடமும் உள்ளன.  

## குடமுழுக்கு
கைலாசநாதர் கோயில் 2002இல் குடமுழுக்கு ஆனதற்கான கல்வெட்டு உள்ளது.  

## பெருமாள் கோயில்
கைலாசநாதர் கோயிலுக்கு வெளியே, வலது புறத்தில் வரதராஜ பெருமாள் கோயில் உள்ளது. கருவறையில் வரதராஜ பெருமாள் ஸ்ரீதேவி, பூதேவியுடன் உள்ளார். மூலவரின் வலது புறம் காளிங்க நர்த்தனரும், இடது புறம் அனுமாரும் உள்ளனர். மூலவருக்கு முன்பாக பலிபீடமும், கருடாழ்வாரும் உள்ளனர். இக்கோயில் கருவறை, விமானம் ஆகியவற்றைக் கொண்டுள்ளது.
# புலிக்குளம் காளை


**புலிக்குளம்** என்பது தமிழ்நாட்டின் புகழ்மிக்க காளை மாட்டு இனங்களில் ஒன்றாகும். புலிக்குளம் என்னும் ஊர் சிவகங்கை மாவட்டத்தில் உள்ளது. ஜல்லிகட்டுக்கு என்று பிரத்தேகமாக வளர்க்கப்படும் காளையினம் புலிக்குளம். புலிக்குளம் இன பசுக்களின் பாலே சிறந்தது நிருபிக்கப்பட்டுள்ளது. மதுரை, சிவகங்கை, திண்டுக்கல், தேனி மாவட்டங்களில் இது ஜல்லிக்கட்டு விளையாட்டிற்காக விரும்பி வளர்க்கப்டும் காளை இனமாகும். பெரிய திமிலும், கூரிய கொம்பும், சீறிப்பாயும் வீரியமும் மிக்க காளை இனம் இந்த புலிக்குளம் காளை இனமாகும்,  

அலங்காநல்லூர், பாலமேடு ஜல்லிக்கட்டுக்களில் அதிகம் பயன்படுத்தப்படுவது இந்த புலிக்குளம் காளை. ஒரு புலியைக்கூட தன் கொம்பின் வலிமையால் குத்திக்கொன்றுவிடும் வலிமை பெற்றது இந்த காளை எனவும் சொல்லப்படுகிறது.
# திபெந்திரா



**திபெந்திரா வீர விக்ரம் ஷா** (**Dipendra Bir Bikram Shah**) (27 சூன் 1971&nbsp;– 4 சூன் 2001) நேபாளத்தை 1 சூன் 2001 முதல் 4 சூன் 2001 முடிய ஆண்ட மன்னராவர். அரச குடும்ப படுகொலைகளின் போது, இளவரசர் திபெந்திரா தன்னைதானே சுட்டுக் கொண்டு, கோமா நிலையில் மருத்துவமனையில், நேபாள மன்னராக 1 சூன் 2001ல் பதவி சூட்டப்பட்டப்பட்டார். பின்னர் கோமா நிலையிலே 4 சூன் 2001ல் மரணமடைந்தார். இவருக்குப் பின் நேபாள மன்னராக பதவியேற்ற, இவரது சித்தப்பா ஞானேந்திரா, நேபாளத்தில் 2008ல் முடியாட்சி முறை ஒழிக்கப்படும் வரை, நேபாள மன்னராக இருந்தவர்.  

## கல்வி
மன்னர் திபெந்திரா பள்ளிக் கல்வியை காட்மாண்டுவிலும்; கல்லூரிக் கல்வியை இங்கிலாந்து நாட்டின் ஈடன் கல்லூரியிலும் படித்தவர். பின்னர் நேபாளத்தின் திரிபுவன் பல்கலைக்கழகத்திலும், நேபாள இராணுவப் பயிற்சி கல்லூரியிலும் உயர்நிலைக் கல்வியை முடித்தவர்.  

## நேபாள அரச குடும்பப் படுகொலைகள், 2001

1 சூன் 2001 அன்று காட்மாண்டு நகரத்தில் உள்ள நாராயணன்ஹிட்டி அரண்மனையில் மன்னர் பிரேந்திரா தலைமையில் அரச குடும்ப உறுப்பினர்கள் கலந்து கொண்ட விருந்து நிகழ்ச்சியில், இளவரசர் திபெந்திரா கையில் துப்பாக்கியுடன் தோன்றி, அரண்மனையில் உள்ளவர்களை கண்மூடித்தனமாக சுட்டார். இத்துப்பாக்கிச் சூட்டில் மன்னர் பிரேந்திரா, ராணி ஐஸ்வரியா மற்றும் ஏழு அரச குடும்பத்தினர் கொல்லப்பட்டனர். பின்னர் இளவரசர் திபெந்திரா தன்னைத் தானே தலையில் சுட்டுக் கொண்டு, நான்கு நாட்களுக்குப் பின்னர் இறந்தார்.  

இளவரசர் திபெந்திராவின் இப்படுகொலையின் நோக்கம் இதுவரை அறியப்படவில்லை. இளவரசர் திபெந்திராவின் காதலை, மன்னர் ஏற்காததால், வெகுண்ட திபெந்திரா இப்படுகொலை நிகழ்த்தினார் என்ற கருத்தியல் நேபாளத்தில் பேசப்படுகிறது.  

## இதனையும் காண்க
- நேபாள மன்னர்கள்
- நேபாள இராச்சியம்
- ஷா வம்சம்
- நேபாளத்தின் வரலாறு
# தாவீ



**தாவீ** (முன்னர் டாவாய்) மியான்மரின் தென் கிழக்கில் உள்ள ஒரு நகரம் மற்றும் தாநின்தாரி பிரதேசத்தின் தலைநகராக உள்ளது. யங்கோனில் இருந்து தெற்கில் 614.3 கி.மீ. (381.7 மைல்கள்) மற்றும் தாவீ ஆற்றின் வடக்குக் கரையில் அமைந்துள்ளது. 2004 ஆம் ஆண்டு மக்கள்தொகை கணக்கின்படி இந்நகரத்தின் மக்கள்தொகை 139,900. தாவீ ஆற்றின் முகத்துவாரம் அருகில் இருப்பதால் ஒரு துறைமுகம் 30 கி.மீ. (18.6 மைல்கள்) அந்தமான் கடலில் இருக்கிறது மேலும் இதன் புவியல் அமைப்பால் மழை[ பருவகாலங்களில் இந்நகரத்தில் வெள்ள பெருக்கு ஏற்படுகிறது.  

பர்மாவில் இருக்கும் 135க்கும் மேற்பட்ட இனமக்களில் தாவீ மக்களும் ஒரு இனமாகும்.  

## வரலாறு
தாவீ ஆற்றின் கரையோரத்தைச் சுற்றியுள்ள பகுதிகளில் பல நூற்றாண்டுகளாக தாவீ, மொன், காயின் மற்றும் தாய் மக்கள் வசித்து வந்திருக்கின்றனர். 11 ஆம் நூற்றாண்டு முதல் 13 ஆம் நூற்றாண்டு வரை, பாகன் பேரரசின் ஒரு பகுதியாக தாவீ இருந்தது. 1287 முதல் 1564 வரையான காலப்பகுதியில், தாவீ சுக்கோத்தாய் இராச்சியத்தின் பகுதியாகவும், அதனது ஆட்சியாளரான அவுத்தியா இராச்சியத்தின் (சியாம்) பகுதியாகவும் மாறியது.  

1564 முதல் 1594 வரை, பர்மாவின் டோங்கூ இராச்சியத்தின் ஒரு பகுதியாக தாவீ இருந்தது. பின் 1594 மற்றும் 1614 க்கு இடையில் தற்காலிகமாக சியாம் இராச்சியத்தின் வசம் தாவீ திரும்பியது. 1614 முதல் 1740 வரை, பர்மிய அதிகாரத்தின் கீழ் தெற்கு நகரமாக இருந்தது, மேலும் ஒரு பர்மிய கேர்ரிசன் மூலம் பாதுகாக்கப்பட்டது. 1740-1757 வரையிலான பர்மிய உள்நாட்டு யுத்தத்தின் போது 1740 களின் பிற்பகுதியில், வடக்கு தென்நாசிரிம் கடற்கரையுடன் தாவீ, சியாமால் கைப்பற்றப்பட்டது. முதல் ஆங்கிலோ-பர்மிய போருக்குப் (1824-1826) பின்னர் தென்நாசிரிம் கடற்கரையானது பிரித்தானிய வசம் சென்றது.  

## போக்குவரத்து
சமீபத்தில் தான் தாவீ நகரம் சாலை மற்றும் இரயில் வழியாக மியான்மர் முழுவதும் இணைக்கப்பட்டுள்ளது. தாவீயில் ஆழமான துறைமுகத்தை அமைப்பதற்கான திட்டங்கள் உள்ளன. நவம்பர் 2010 இல், மியான்மர் துறைமுக அதிகாரசபை தாவீயில் துறைமுகத்தை அபிவிருத்தி செய்வதற்காக இத்தாலிய-தாய் அபிவிருத்திக்கான் US $ 8.6 பில்லியன் ஒப்பந்தத்தில் கையெழுத்திட்டது.  

## மேலும் பார்க்க
- தாநின்தாரி பிரதேசம்
# அகனேசு பியெங்கா

**அகனேசு பியெங்கா** *(Agnès Fienga)* ஒரு பிரெஞ்சு வானியலாளர் ஆவார். இவர் இந்திசுத்தியூத் தெ மெக்கானிக் செலெசுத்தெ எத் தெ கேல்குல் தெசு எப்பிமெரிடெசு எனும் நிறுவனத்தில் பணிபுரிகிறார்.  

இவர் கோளிருப்பு நாட்காட்டி உருவாக்கப் புலத்தில் முனைவாகச் செயட்படுகிறார். இவர் பன்னாட்டு வானியல் ஒன்றிய உறுப்பினர். இவர் முனைவர் ஈ. மிலேசு சுட்டேண்டிசு அவர்களுடன் இணைந்து சிறுகோள்கள் ஆய்வில் ஈடுபட்டு, கோள் வட்டணை இயக்கத்தில் அவற்றின் தாக்கம்பற்ரி விரிவாக ஆய்வு செய்துள்ளார். இவர் கோளியக்கத்தால் புவி ஈர்ப்புக் கோட்பாட்டை சரிபார்த்தலிலும் ஆர்வம் கொண்டுள்ளார். அண்மையில் இவர் காசினி திட்டத் தரவுகளை ஆய்வு செய்து எலனா பித்யேவா நோக்கீடுகளை வைத்து உருவாக்கிய காரிக்கோளின் வட்டணையில் உள்ள பிறழ்வைக் கண்டுபிடித்தார்.  

நாசாவின் தரவுப்படி, அகனேசு பியெங்காவின் அறிதிறச் சுட்டு (h-index) 9 ஆகும். தன்மேற்கோள்கள் தவிர்த்த இவரது ஆய்வைச் சுட்டும் மேற்கோள்கள் 208 ஆகும்.
# அகனேசு கில்பெர்னே



**அகனேசு கில்பெர்னே** (*Agnes Giberne*, 19 நவம்பர் 1845, பெல்காம், இந்தியா – 20 ஆகத்து 1939, ஈசுட்டுபவுர்னே, இங்கிலாந்து) ஒரு பெயர்பெற்ற பிரித்தானிய எழுத்தாளர் ஆவார். இவர் அற, சமயக் கருப்பொருள்களில் குழந்தைப் புனைவிலக்கியப் படைப்பாளரும் மக்கள் வானியல் எழுத்தாளரும் ஆவார்.  

ஐரோப்பிய, இலண்டன் பள்ளிகளில் கல்விகற்ற இவர், தனது தந்தையான படைத் தளபதி சார்லசு கில்பர்னே இந்தியாவில் இருந்து பணிவிடை பெற்றதும், அறவியல் புதினங்களையும் சிறுகதைகளையும் ஏ. ஜி. என்ற பெயரில் சமயநெறிக் கழகத்துக்காக வெளியிட்டார். பின்னர் இவர் தன் புனைவு எழுத்துகளுக்கும் வானியல், இயற்கையியல் நூல்களுக்கும் முழுப்பெயரையும் பயன்படுத்தலானார். இவர் குழந்தை எழுத்தாளராகிய சார்லத்தி மரியா தக்கர் வாழ்க்கை வரலாற்று நூலும் எழுதி வெளியிட்டார். இவரது எழுத்துகள் அனைத்துமே 1910 க்கு முன்பேவெளியாகின.  

கில்பர்னே பயில்நிலை வானியலாளர் ஆவார். இவர் பிரித்தானிய வானியல் கழக உருவாக்கக் குழுவில் பணியாற்றினார். 1890 இல் அதன் நிறுவன உறுப்பினர் ஆனார். இவரது *சூரியன், நிலா, விண்மீன்கள்: தொடக்கநிலை வானியல்* (1879) எனும் ஆக்சுபோர்டு பல்கலைக்கழகப் பேராசிரியர் சார்லசு பிரிச்சர்டுவின் அறிமுகத்துடன் வெளியிடப்பட்ட படவிளக்க நூல், 20 ஆண்டுகளில் பல பதிப்புகள் கண்டு, 25,000 படிகளுகளுக்கு மேல் விற்று இவருக்குப் பெரும்பெயர் ஈட்டித் தந்தது. பின்னர் இவர் "விண்மீன்களுக்கு இடையே" எனும் நூல், அவரே அறிமுகத்தில் கூறுவது போல, "சூரியன், நிலா, விண்மீன்கள்" என்ற நூலின் இளைஞருக்காக எழுதிய பதிப்பேயாகும். இந்நூல் வானியலில் ஆர்வம் கொண்ட இகோன் என்ற சிறுவனைப் பற்றிய நூலாகும். இகோன் ஒரு வானியல் பேராசிரியரைச் சந்திக்கிறான். அவர் இகோனுக்கு விண்மீன்களையும் சூரியக் குடும்பத்தையும் பற்றி விளக்குகிறார்.  

## இணைய எழுத்து

- The World's Foundations or Geology for Beginners
# அகனேசு மேரி கிளார்க்

**அகனேசு மேரி கிளார்க்** *(Agnes Mary Clerke)* (10 பிப்ரவரி 1842 – 20 ஜனவரி 1907) ஒரு வானியலாளரும் வானியல் எழுத்தாளரும் ஆவார். இவர் அயர்லாந்து, கவுண்டி கார்க், சுகிபெரீனில் பிறந்தார். இலண்டனில் இறந்தார்.  

## குடும்பம்
இவர் சுகிபெரீனில் வங்கி மேலாளராகவிருந்த ஜான் வில்லியம் கிளார்க்கின்(அண். 1814–1890) மகள் ஆவார். இவரது தாயார் நீதிமன்ற நடுவரின் பதிவாளராக இருந்தவரின் மகளாகப் பிறந்த கேத்தரீன் மேரி தியேசி(பிறப்பு: 1819) ஆவார். இவருக்கு இரு உடன்பிறப்புகள் உண்டு. இவரது அக்கா எலன் மேரி 1940 இல் பிறந்தார். இவரது தம்பியானஅவுபிரே புனித ஜான் 1843 இல் பிறந்தார். இவர்கள் மூவருமே வீட்டிலேயே கல்வி பயின்றனர்.  

## தேர்ந்தெடுத்த எழுத்துகள்
- *A Popular History of Astronomy during the Nineteenth Century*. Edinburgh, 1885  (4th rev. ed. London, 1902)
- *The System of the Stars*. London, 1890 (2nd ed. London, 1905)
- *The Herschels and Modern Astronomy*. London, 1895
- *The Concise Knowledge Astronomy* (co-authored with John Ellard Gore and Alfred Fowler). London, 1898
- *Problems in Astrophysics*. London, 1903
She also wrote 55 articles for the *Edinburgh Review*, mainly on subjects connected with astrophysics, and articles for the *Dictionary of National Biography*, the *பிரித்தானிக்கா கலைக்களஞ்சியம்* and the *Catholic Encyclopedia*, and several other periodicals. Her articles in the ninth edition (1875–89) of the *Britannica* included Galileo Galilei, Alexander von Humboldt, Johannes Kepler, Antoine Lavoisier and the zodiac.
# அமி பர்கர்

**அமி ஜே. பர்கர்** *(Amy J. Barger)* (பிறப்பு: ஜனவரி 18, 1971) ஓர் அமெரிக்க வானியலாளர் ஆவார். இவர் மிகத் தொலைவான வான்பொருள்களாகிய குவேசார்கள், கருந்துளைகள் போன்றவற்றின் ஆய்வுகளில் பல கண்டுபிடிப்புகளை நிகழ்த்தியுள்ளார். இவர் அருகில் உள்ள பால்வெளிகளின் கருந்துளைகள் பெரியவை மட்டுமன்றி, மிக அண்மையில் உருவாகியவை எனக் காட்டினார். இவர் பிற ஆய்வாளரோடு இணைந்து தொலைவில் அமைந்த பால்வெளிகளைச் சார்ந்த கண்டுபிடிப்புகளைக் கண்டறிந்தார். இவர் இப்போது விசுகான்சின்-மாடிசன் பல்கலைக்கழகப் பேராசிரியராக உள்ளார்.  

இவர் 1997 இல் கேம்பிரிட்ஜ் பலகலைக்கழகத்தின் கிங்சு கல்லூரியில் மார்ழ்சல் ஆய்வாளராக இருந்து வானியலில் முனைவர் பட்டம் பெற்றார். தொடர்ந்து இவர், தொலைவாக உள்ள பால்வெளிகளின் தோற்ரமும் புறவடிவமும் குறித்து மார்ப்சு கூட்டுறவுத் திட்டத்தில் பணிபுரிந்தார். இவர் பல விருதுகளும் ஆய்வுநல்கைகளும் பெற்றுள்ளார். இவற்றில் வானியலுக்கான 2001 ஆம் ஆண்டின் ஆன்னி ஜம்ப் கெனான் விருதும் அடங்கும். இவர் 2002 இல் வானியலுக்கான நியூட்டன் இலேசி பியர்சு பரிசை அமெரிக்க வானியல் கழகத்தில் இருந்து பெற்றார். இவர் 2007 இல் அமெரிக்க இயற்பியல் கழகத்தில் இருந்து மரிய கோய்ப்ர்ட் விருதைப் பெற்றுள்ளார். இவர் 2002 இல் 2002 சுலோவன் ஆய்வுநல்கையும் 2003 இல் டேவிட், உலூசில்லே பக்கார்டு ஆய்வுநல்கையும் பெற்றார்.  
இவர் 2017 இல் அமெரிக்க அறிவியல் மேம்பாட்டுக் கழகத்தின் உறுப்பினராகத் தேர்வு செய்யப்பட்டார்.
# 10 ரூபாய் நாணயம் (இந்தியா)



**இந்திய பத்து ரூபாய் நாணயம்** (*Indian 10-rupee coin* (10) என்பது இந்திய ரூபாய் நாணயங்களில் ஒன்றாகும். 2005 இல் இருந்து இந்திய நாணயங்களில் ₹10 உயர் மதிப்புமிக்க நாணயமாக உள்ளது. தற்போதைய ₹ 10 நாணயத்தின் வடிவமைப்பானது 2011 ஆண்டைய வடிவமைப்பாகும். இருப்பினும், 2011 ஆம் ஆண்டுக்கு முன் தயாரிக்கப்பட்ட ₹ 10 நாணயங்களும் நாட்டில் சட்டபூர்வமாக செல்லத்தக்கவையாக உள்ளன.  

## வடிவமைப்பு

### 2005 வடிவமைப்பு
2005 ஆண்டு வெளியிடப்பட்ட முதல் ₹10 நாணயமானது 27&nbsp;மிமீ&nbsp;விட்டமுடையது&nbsp;சிறப்பு&nbsp;எழுத்தில் "भारत" மற்றும் "INDIA" என உச்சியில் பொறிக்கப்பட்டிருந்தது, இதனுடன் சிங்கச் சின்னமும் 'சத்யமேவ ஜெயதே' என்ற வாசகமும் இடம்பெற்றது. கீழே நாணயத்தின் ஆண்டு இடம்பெற்றிருந்தது. நாணயத்தின் பின்புறம் கூட்டல் குறியைப்போன்ற நான்கு பக்கக்கோடுகள் ஒரு முனையில் இணைவது போன்ற குறியீடும், இந்த கூட்டல் குறியீட்டுக் கோடுகள் இணையை ஒட்டி நான்கு திசைகளிலும் நான்கு புள்ளிகள் இடப்பட்டுள்ளன. மேலும் வெளி வலையத்தில் "दस रुपये" மற்றும் "TEN RUPEES" என்ற எழுத்துக்கள் இடம்பெற்றுள்ளன.  

## 2009 வடிவமைப்பு
இரண்டாவது வடிவமைப்பில் முதல் பக்கத்தில் இரண்டு கிடைமட்ட கோடுகள் இடம்பெற்றன. மேலும் நாணயத்தின் வெளி வட்டத்தின் மேலே தலைப் பெழுத்தாக "भारत" மற்றும் "INDIA" ஆகிய எழுத்துக்களும், மையத்தில் சிங்க முத்திரையும், வெளி வட்டத்தின் கீழே அச்சிடப்பட்ட ஆண்டும் அச்சிடப்பட்டிருந்தன. நாணயத்தின் பின்பக்கத்தின் மேல் வட்டத்தில்15 வேல் முனைகள் போன்ற குறியீடுகள் அமைக்கப்பட்டும், மையத்தில் 10 என்ற எணும், கீழ் வட்டத்தில் ஆங்கிலம், இந்தியில் Rupees மற்றும் रुपये என்ற சொற்கள் வரிசையாக இடம்பெற்றுள்ளன. இந்த நாணயங்களில் ஏற்பட்ட வடிவமைப்பு மாற்றங்களினால் சமூக ஊடகங்களில் போலி நாணயங்கள் உள்ளதாக வதந்திகள் பரவின.  
எனினும் 2011 ஆம் ஆண்டிற்கு முன்னர் உருவான இந்த வதந்திகள் தொடர்பாக இந்திய ரிசர்வ் வங்கி ஓர் உத்தியோகபூர்வ அறிக்கையை வெளியிட்டுள்ளது.  

### 2011 வடிவமைப்பு
₹10 நாணயத்தின் மூன்றாவது வடிவமைப்பு 2011 இல் உருவாக்கப்பட்டது, முதல் பக்கத்தின் வெளிப்புற வளையத்தின் இடதுபுறத்தில் "भारत" என்றும் வலதுபுறத்தில் "INDIA" என்ற எழுத்துகளும், வளையத்தின் கீழ் புறத்தில் நாணயம் அச்சிடப்பட்ட ஆண்டும் அச்சிட்ட ஆலையின் குறியீடும் இடப்பட்டன. நாணயத்தின் மையத்தில் சிங்க முத்திரையும் அதன் கீழே "सत्यमेव जयते" என்ற வாசகமும் இடம்பெற்றிருந்தன. பின்புறமாக மையத்தில் இந்திய ரூபாய்க் குறியீடு  
குறியீடும் அதன் கீழை 10 என்றும் குறிப்பிடப்பட்டும் இருந்தன.  

### காசாலைக் குறியீடு
- *குறியீடு இல்லை* – கொல்கத்தா ஆலை
- ° – நொய்டா ஆலை
- * – ஐதராபாத் ஆலை

## கள்ளக் காசு வதந்தி
2016 சூலையில், சமூக ஊடகங்களில் பரவிய வதந்தியின் விளைவாக, இந்தியாவில் சில கடைக்காரர்கள் 10 ரூபாய் நாணயங்களை முற்றிலுமாக ஏற்றுக்கொள்ள மறுத்துவிட்டனர்.
# திசையொருமை

**திசையொருமை** அல்லது **ஓரியல்பு தன்மை** (*isotropy*) என்பது எல்லா திசையமைவுகளிலும் ஒரே சீரமைப்பைக் கொண்ட பண்பாகும். இது கிரேக்க சொல்லிலிருந்து பெறப்பட்டதாகும். துல்லியமான வரையறைகள் துறை சார்ந்து வேறுபடும். வெவ்வேறு திசைகளில் வெவ்வேறு பண்புகளைக் கொண்டிருந்தால் அதனை *திசைவேற்றுமை* (*anisotropy*) என்பர்.
# 1 நயா பைசா (இந்திய நாணயம்)


**ஒரு நயாபைசா** (ஆங்கிலம்: *One Naya paisa*, இந்தி: एक नया पैसा), என்பது இந்திய ரூபாய்க்கு உட்பட்ட ஒரு நாணயம் ஆகும். இது இந்திய ஒரு ரூபாயில் <sup>1</sup><big>⁄</big><sub>100</sub> (நூறில்-ஒரு பங்கு) அலகு ஆகும். பைசாவின் சின்னம் **p**. 1955 ஆம் ஆண்டில், மெட்ரிக் முறைமைக்கு ஏற்ப இந்திய நாணய முறை, "இந்திய நாணயச் சட்டம்" மூலம் திருத்தப்பட்டது. இதன் பின்னர், புதிய ஒரு பைசா நாணயங்கள் 1957 ஏப்ரல் 1 முதல் அறிமுகப்படுத்தப்பட்டது. 1957 ஆம் ஆண்டு முதல் 1964 வரை, ஒரு பைசா நாணயம் "நயா பைசா" (English: *New Paisa*) என்று அழைக்கப்பட்டது. 1964 சூன் 1 அன்று "நயா" என்ற வார்த்தை கைவிடப்பட்டு, "ஒரு பைசா" என்றே அழைக்கப்பட்டது. பிற்காலத்தில் ஒரு பைசா சட்டப்படி செல்லாக் காசாக்கப்பட்டது.  

## வரலாறு
1957 க்கு முன்னர், இந்திய ரூபாய் தசமபடுத்தப்படாமல் இருந்தது, 1835 முதல் 1957 வரை ரூபாய் ரூபாயானது 16 அணாக்களாக பிரிக்கப்பட்டிருந்தது. ஒவ்வொரு அணாவும் நான்கு இந்திய பைசாக்களாகவும், ஒவ்வொரு பைசாக்களும் மூன்று தம்பிடிகளாக இருந்தன 1947 இல் தம்பிடிக் காசு செல்லாததாக்கப்பட்டது. 1955 ஆம் ஆண்டில், இந்திய "நாணயல்களை மெட்ரிக் முறைமையைப் பின்பற்றி சீர்திருத்த " இந்திய நாணயச் சட்டம்" திருத்தப்பட்டது. அதன்படி ஒரு பைசா நாணயங்கள் 1957 இல் அறிமுகப்படுத்தப்பட்டன, ஆனால் 1957 முதல் 1964 வரை இந் நாணயமானது "நயா பைசா" (English: *New Paisa*) என்று அழைக்கப்பட்டது. 1964 சூன் 1 அன்று இதிலுள்ள, "நயா" என்ற வார்த்தை கைவிடப்பட்டு "ஒரு பைசா" என அழைக்கப்பட்டது. நயா பைசா நாணயங்கள் "பதின் வரிசை"யின் ஒரு பகுதியாக இருந்தது. நயா பைசா நாயணயங்கள் 2011 சூன் 30 இல் செல்லாமல் ஆக்கப்பட்டன.  

## வகைகள்
| வகைகள் (1957-1963). |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1 நயா
பைசா | 1.5&nbsp;கி | 16&nbsp;மிமீ | 1.0&nbsp;மிமீ | வெண்கலம் | Plain | இந்திய தேசிய இலச்சினை & நாட்டுப்
பெயர் இந்தியிலும் ஆங்கிலத்திலும். | மதிப்பு மற்றும் ஆண்டு. | 1957 | 1962 | செல்லாததாக்கப்பட்டது. |
| 1.51&nbsp;கி | 16&nbsp;மிமீ | 1.1&nbsp;மிமீ | நிக்கல்வெண்கலம் | Smooth | 1962 | 1963 | செல்லாததாக்கப்பட்டது. |  |  |  |
# டி. ஏ. ஜெயலட்சுமி


**டி. ஏ. ஜெயலட்சுமி** (*T. A. Jayalakshmi*, இறப்பு: 2012) பழம்பெரும் தமிழ்த் திரைப்பட, நாடக மற்றும் நாட்டிய நடிகை ஆவார்.  

## வாழ்க்கைக் குறிப்பு
ஜெயலட்சுமி தமிழ்நாடு, காரைக்காலை அடுத்த திருமலைராயன் பட்டணத்தில் முதலியார் வகுப்பில் பிறந்தார். தனது மூன்றாவது அகவையிலேயே தாயையும், உடன்பிறந்த ஒரே தம்பியையும் இழந்தார். இந்த அதிர்ச்சியைத் தாங்காமல் தந்தையும் வீட்டை விட்டு வெளியேறி விட்டார். ஜெயலட்சுமி தனது பாட்டியாரின் ஆதரவில் வளர்ந்தார். ஏழு வயதில் பரத நாட்டியத்தை நட்டுவனாராக இருந்த தனது சிற்றப்பாவிடம் கற்றுக் கொள்ள ஆரம்பித்தார். திருமலைராயன் பட்டணத்தில் இருந்து சிறிது காலம் சிதம்பரத்தில் ஆறாம் வகுப்பு வரை படித்து விட்டு மீண்டும் தனது ஊருக்குத் திரும்பினார். *இழந்த காதல்*, *கிருஷண லீலா*, *மனோகரா* ஆகிய நாடகங்களில் சிறப்பாக நடித்து புகழ் பெற்றார். ஒரு முறை நாடகம் பார்க்க வந்திருந்த ஏ. வி. மெய்யப்பச் செட்டியார் தனது நாம் இருவர் திரைப்படத்தில் கதாநாயகியாக நடிக்கும் வாய்ப்பை ஜெயலட்சுமிக்கு வழங்கினார். இப்படம் அவருக்கு நட்சத்திரப் பதவியை வழங்கியது.  

## நடித்த திரைப்படங்கள்
- கண்ணகி (1942)
- குபேர குசேலா (1943)
- ஹரிச்சந்திரா (கன்னடம்)
- பிரபாவதி
- ஜகதலப் பிரதாபன் (1944)
- ஹரிதாஸ் (1944)
- சௌ சௌ (1945)
- ஸ்ரீ வள்ளி (1945)
- நாம் இருவர் (1947)
- பைத்தியக்காரன் (1947)
- பிழைக்கும் வழி (1948)
- நவஜீவனம் (1949)
- பாரிஜாதம் (1950)
- கலாவதி (1951)
- உண்மையின் வெற்றி (1951)
- வனசுந்தரி (1951)
- வளையாபதி (1952)

## விருதுகள்
டி. ஏ. ஜெயலட்சுமிக்கு தமிழக அரசு 1967 ஆம் ஆண்டில் கலைமாமணி விருது வழங்கிக் கௌரவித்தது.  

## மறைவு
நடிகை டி. ஏ. ஜெயலட்சுமி 2012 ஆம் ஆண்டில் தனது 85வது அகவையில் காலமானார்.
# 2 நயா பைசா (இந்திய நாணயம்)


**இரண்டு நயா பைசா** (**Two naye paise**) (singular: *Paisa*), என்பது ஒரு நாணய அலகாகும். இதன் மதிப்பு இந்திய ரூபாயில் <sup>2</sup><big>⁄</big><sub>100</sub> பங்கு. பைசாவின் சின்னம் **p**.  

## வரலாறு
1957 க்கு முன்னர், இந்திய ரூபாய் தசமபடுத்தப்படாமல் இருந்தது, 1835 முதல் 1957 வரை ரூபாய் ரூபாயானது 16 அணாக்களாக பிரிக்கப்பட்டிருந்தது. ஒவ்வொரு அணாவும் நான்கு இந்திய பைசாக்களாகவும், ஒவ்வொரு பைசாக்களும் மூன்று தம்பிடிகளாக இருந்தன 1947 இல் தம்பிடிக் காசு செல்லாததாக்கப்பட்டது. 1955 ஆம் ஆண்டில், இந்திய "நாணயல்களை மெட்ரிக் முறைமையைப் பின்பற்றி சீர்திருத்த " இந்திய நாணயச் சட்டம்" திருத்தப்பட்டது. அதன்படி பைச நாணயங்கள் 1957 இல் அறிமுகப்படுத்தப்பட்டன, ஆனால் 1957 முதல் 1964 வரை நாணயமானது "நயா பைசா" (English: *New Paisa*) என்று அழைக்கப்பட்டது. 1964 சூன் 1 அன்று இதிலுள்ள, "நயா" என்ற வார்த்தை கைவிடப்பட்டது மேலும் அந்த பெயரானது "ஒரு பைசா" என அழைக்கப்பட்டது. நயா பைசா நாணயங்கள் "பதின் வரிசை"யின் ஒரு பகுதியாக இருந்தது. நயா பைசா நாயணயங்கள் 2011 சூன் 30 இல் செல்லாமல் ஆக்கப்பட்டன.  

## காசு அச்சடிப்பு
1957 முதல் 1963 வரை பம்பாயில் (இன்றைய மும்பை) இந்திய அரசு காசாலையில் இரண்டு நயா பைசா நாணயங்கள் தயாரிக்கப்பட்டன. அதன் சிறிய அடையாளச் சின்னமாக ♦ (சிறிய புள்ளி / வைரம்) வைக்கப்பட்டது.  

### மொத்த காசுகள்
மொத்தம் 1,826,326,000 காசுகள் 1957 முதல் 1964 முடிய அடச்சிடப்பட்டன.  

### உலோகம்
இரண்டு நயா பைசா நாணயங்கள் செம்புநிக்கல் கலப்பு உலோகத்தில் தயாரிக்கப்பட்டன. காசின் எடை 2.95 கிராம், இதன் விட்டம் , கனம் . நாணத்தின் விளிம்பில் எட்டு குவிபுடைப்புகள் இடம்பெற்றிருந்தன.  

## வகைகள்
| வகைகள் (1957-1964). |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 2 நயா பைசா | 2.95 கி | 18 மிமீ | 1.8 மிமீ | செம்புநிக்கல் | Smooth | இந்திய தேசிய இலச்சினை & நாட்டுப்
பெயர் இந்தி மற்றும் ஆங்கிலத்தில். | மதிப்பு மற்றும் ஆண்டு. | 1957 | 1964 | செல்லாக்காசு. |
# சின்னாறு

**சின்னாறு**  
- சின்னாறு (தேவரபெட்டம்) - ஒசூர் வட்டம் தளி அருகில் உள்ள தேவரபெட்டம் என்னும் மலையில் தோன்றி சின்னாறு அணை அல்லது பஞ்சப்பள்ளி அணை போன்ற அணைகள் வழியாக ஒகேனக்கல்லில் காவிரி ஆற்றில் கலக்கிறது.
- சின்னாறு (வத்தல்மலை) - தருமபுரி மாவட்டம் வத்தல்மலையில் தோன்றி தென்பெண்ணையாற்றில் கலக்கிறது.
- சின்னாறு (பச்சைமலை) - பச்சைமலையில் உற்பத்தியாகி பெரம்பலூர் மாவட்டத்தில் உள்ள சின்னாறு அணைக்குச் செல்லும் காட்டாறு.
- சின்னாறு (ஆனைமலை) - ஆனைமலையில் உற்பத்தியாகி சோலைக்காடுகளின் வழியே பாய்ந்து செல்லும் இந்த ஆறு கூட்டாறு என்ற இடத்தில் பாம்பாற்றுடன் இணைகிறது. தமிழக எல்லையை அடைந்ததும் இது அமராவதி ஆறு என்றழைக்கப்படுகிறது. இந்த ஆறு, கரூர் அருகே காவிரியுடன் கலக்கிறது.
# தொப்பையாறு

**தொப்பையாறு** சேர்வராயன் மலைப் பகுதியில் ஆரம்பித்து தென்மேற்கு முகமாகப் பாய்ந்து தொப்பையாறு நீர்த்தேக்கத்தில் கலக்கிறது. தென்மேற்கு மற்றும் வடகிழக்கு காலங்களில் பெய்யும் மழைநீர் தொப்பையாற்றில் சேர்க்கிறது.  

## வெளியிணைப்புகள்
- தொடர் மழையால் அணைகளுக்கு நீர் வரத்து, தினமலர், செப்டம்பர் 9, 2013.
# நாகாவதி ஆறு

**நாகாவதி ஆறு** காவிரி ஆற்றில் கலக்கும் ஒரு சிறிய உப நதியாகும். இந்த ஆறு தருமபுரியின் மலைப்பகுதிகளில் உற்பத்தியாகி தென்மேற்கு திசையில் ஓடி மேட்டூர் அணைக்கு மேற்கே கலக்கிறது. தென்மேற்கு மற்றும் வடகிழக்கு பருவகாலங்களில் பெய்யும் மழைநீர் நாகாவதி ஆற்றுக்கு வருகிறது.  

## வெளியிணைப்புகள்
- தொடர் மழையால் அணைகளுக்கு நீர் வரத்து, தினமலர், செப்டம்பர் 9, 2013.
# வரட்டாறு (சித்தேரி மலை)

**வரட்டாறு** தருமபுரி மாவட்டம், அரூர் வட்டம், சித்தேரிமலையில் பருவமழைகளின் போது உற்பத்தியாகி வாணியாற்றில் கலக்கும் துணை ஆறுகளில் ஒன்றாகும். இந்த ஆறு வள்ளிமதுரை, கீரைப்பட்டி, எல்லபுடையாம்பட்டி முதலான கிராமங்களின் வழியாக சென்று அரூர் நகருக்கு வடகிழக்கே வாணியாற்றில் கலக்கிறது.  

## வெளியிணைப்புகள்
- தொடர் மழையால் அணைகளுக்கு நீர் வரத்து, தினமலர், செப்டம்பர் 9, 2013.
# கேசரகுழிபள்ளம் ஆறு

**கேசர்க்குழிபள்ளம் ஆறு** கடல் மட்டத்திலிருந்து 1220 மீட்டர் உயரத்தில் உள்ள கள்ளிக்காட்டு வனம் காட்டிலுள்ள மலையில் உற்பத்தியாகி 25 கி.மீ. தூரம் பயணித்து காவிரி ஆற்றின் துணை நதியாகிய சின்னாற்றில் கலக்கிறது.  

## வெளியிணைப்புகள்
- தொடர் மழையால் அணைகளுக்கு நீர் வரத்து, தினமலர், செப்டம்பர் 9, 2013.
# 5 நயா பைசா (இந்திய நாணயம்)


**ஐந்து நயா பைசா** (**five naye paise** என்பது ஒரு நாணய அலகாகும். இதன் மதிப்பு இந்திய ரூபாயில் <sup>1</sup><big>⁄</big><sub>20</sub> ஆகும். பைசாவின் சின்னம் **p**.  

## வரலாறு
1957 க்கு முன்னர், இந்திய ரூபாய் தசமபடுத்தப்படாமல் இருந்தது, 1835 முதல் 1957 வரை ரூபாய் ரூபாயானது 16 அணாக்களாக பிரிக்கப்பட்டிருந்தது. ஒவ்வொரு அணாவும் நான்கு இந்திய பைசாக்களாகவும், ஒவ்வொரு பைசாக்களும் மூன்று தம்பிடிகளாக இருந்தன 1947 இல் தம்பிடிக் காசு செல்லாததாக்கப்பட்டது. 1955 ஆம் ஆண்டில், இந்திய "நாணயல்களை மெட்ரிக் முறைமையைப் பின்பற்றி சீர்திருத்த " இந்திய நாணயச் சட்டம்" திருத்தப்பட்டது. அதன்படி பைசா நாணயங்கள் 1957 இல் அறிமுகப்படுத்தப்பட்டன, ஆனால் 1957 முதல் 1964 வரை நாணயமானது "நயா பைசா" (English: New Paisa) என்று அழைக்கப்பட்டது. 1964 சூன் 1 அன்று இதிலுள்ள, "நயா" என்ற வார்த்தை கைவிடப்பட்டது மேலும் அந்த பெயரானது "பைசா" என அழைக்கப்பட்டது. நயா பைசா நாணயங்கள் "பதின் வரிசை"யின் ஒரு பகுதியாக இருந்தது.  

## காசு அச்சடிப்பு
1957 முதல் 1963 வரை பம்பாயில் (இன்றைய மும்பை) இந்திய அரசு காசாலையில் ஐந்து நயா பைசா நாணயங்கள் தயாரிக்கப்பட்டன. அதன் சிறிய அடையாளச் சின்னமாக ♦ (சிறிய புள்ளி / வைரம்) வைக்கப்பட்டது.  

### மொத்த காசுகள்
மொத்தம் 4,294,967,295 நாணயங்கள் 1957 முதல் 1963 முடிய அச்சிடப்பட்டன.  

### உலோகம்
ஐந்து நயா பைசா நாணயங்கள் செம்புநிக்கல் கலப்பு உலோகத்தில் தயாரிக்கப்பட்டன. காசின் எடை 4.0 கிராம்கள், விட்டம் , கனம் . ஐந்து நயா பைசாவானது முனை மழுங்கிய சதுரவடிவில் அமைந்திருந்தது.  

## வகைகள்
| வகைகள் (1957-1963). |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 5 நயா பைசா | 4.0 கி | 22 மிமீ | 1.67 மிமீ | செப்புநிக்கல் | Smooth | இந்திய தேசிய இலச்சினை & நாட்டுப்country
பெயர் இந்தி மற்றும் ஆங்கிலத்தில். | மதிப்பு மற்றும் ஆண்டு. | 1957 | 1963 | செல்லாக்காசாக்கப்பட்டது. |
# 1 பைசா (இந்திய நாணயம்)



**ஒரு பைசா நாணயம்** (**One Paisa coin** இந்தி: पैसा), என்பது ஒரு நாணய அலகாகும். இதன் மதிப்பு இந்திய ரூபாயில் <sup>1</sup><big>⁄</big><sub>100</sub> ஆகும். பைசாவின் சின்னம் **p**. 1955 ஆம் ஆண்டில், இந்திய "நாணயல்களை மெட்ரிக் முறைமையைப் பின்பற்றி சீர்திருத்த " இந்திய நாணயச் சட்டம்" திருத்தப்பட்டது. அதன்படி பைச நாணயங்கள் 1957 இல் அறிமுகப்படுத்தப்பட்டன. 1957 முதல் 1964 வரை நாணயமானது "நயா பைசா" (ஆங்கிலம்: *New Paisa*) என்று அழைக்கப்பட்டது. 1964 சூன் 1 அன்று இதிலுள்ள, "நயா" என்ற வார்த்தை கைவிடப்பட்டது மேலும் அந்த பெயரானது "ஒரு பைசா" என அழைக்கப்பட்டது. ஒரு பைசா நாணயம் பிற்காலத்தில் சட்டப்படி செல்லாததாக்கப்பட்டது.  

## வரலாறு
1957 க்கு முன்னர், இந்திய ரூபாய் தசமபடுத்தப்படாமல் இருந்தது, 1835 முதல் 1957 வரை ரூபாய் ரூபாயானது 16 அணாக்களாக பிரிக்கப்பட்டிருந்தது. ஒவ்வொரு அணாவும் நான்கு இந்திய பைசாக்களாகவும், ஒவ்வொரு பைசாக்களும் மூன்று தம்பிடிகளாக இருந்தன 1947 இல் தம்பிடிக் காசு செல்லாததாக்கப்பட்டது. 1955 ஆம் ஆண்டில், இந்திய "நாணயல்களை மெட்ரிக் முறைமையைப் பின்பற்றி சீர்திருத்த " இந்திய நாணயச் சட்டம்" திருத்தப்பட்டது. அதன்படி பைச நாணயங்கள் 1957 இல் அறிமுகப்படுத்தப்பட்டன, ஆனால் 1957 முதல் 1964 வரை நாணயமானது "நயா பைசா" (English: New Paisa) என்று அழைக்கப்பட்டது. 1964 சூன் 1 அன்று இதிலுள்ள, "நயா" என்ற வார்த்தை கைவிடப்பட்டது மேலும் அந்த பெயரானது "ஒரு பைசா" என அழைக்கப்பட்டது. பைசா நாணயங்கள் "பதின் வரிசை"யின் ஒரு பகுதியாக இருந்தது. ஒரு பைசா நாணயமானது புழக்கத்தில் இருந்து நீக்கப்பட்டு 2011 சூன் 30 அன்று செல்லாக் காசாக்கப்பட்டது.  
## வகைகள்
| வகைகள் (1964-1981). |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1 பைசா | 1.48&nbsp;கி | 16&nbsp;மிமீ | 1.01&nbsp;மிமீ | செப்புநிக்கல் | Smooth | இந்திய தேசிய இலச்சினை & நாட்டுப்
பெயர் இந்தி மற்றும் ஆங்கிலத்தில். | நாணய மதிப்பு மற்றும் ஆண்டு. | 1964 | 1964 | செல்லாகாசு. |
| 1 பைசா | 0.75&nbsp;கி | 17&nbsp;மிமீ | 1.72&nbsp;மிமீ | அலுமினியம் | 1965 | 1981 | செல்லாக்காசு. |  |  |  |